Rumanaj eŭro-moneroj

La naciaj flankoj de estontaj rumanaj eŭro-moneroj ne jam publikiĝis. La komuna eŭropa valuto eŭro anstataŭigos la ĝisnunan nacian valuton de Rumanio, la rumanan leŭon, kiam la ekonomio de Rumanio plenumos ĉiujn necesajn kriteriojn. Certa elemento de la estontaj rumanaj eŭro-moneroj estas la blazono de Rumanio, ĉar ŝtata leĝo tion postulas  . 

La tiutempa gvidanto de la nacia banko de Rumanio, Mugur Isărescu en 2007 proklamis ke la eŭro probable ekvalidos kiel ŝtata valuto dum la jaro 2014, certe ne antaŭ 2012. Tamen fakte laŭ la stato de 2024 konkreta aliĝdato de Rumanio al la eŭrozono ankoraŭ ne antaŭvideblas.

La eŭropa valuto en la rumana lingvo estas nomata euro [] kaj ĝia subunuo eurocent [].

 Vidu ankaŭ la paĝojn pri 
 bildoj de komunaj flankoj de eŭro-moneroj
 la komuna eŭropa valuto Eŭro
 la ĝisnuna nacia valuto rumana leŭo

Kategorio:Ekonomio de Rumanio
Kategorio:Eŭro-moneroj laŭ landoj